Sawah
Sawah ass e lëtzebuergesch-belsch-egyptesche Spillfilm aus dem Joer 2019 vum lëtzebuergesche Regisseur Adolf El Assal.

En hat seng Avant-première de 15. Mäerz 2019 um LuxFilmFest a koum den 3. Abrëll 2019 an de Kino.

Ëm wat geet et am Film?
De Samir, en DJ aus Egypten, gewënnt bei engem Concours eng Rees op Bréissel, fir do beim Drop Beats Festival opzetrieden. Wéinst engem Streik gëtt säi Fluch op Lëtzebuerg ëmgeleet. Bei deem ganze Gedeessems verléiert e seng Pabeieren, a fënnt sech op eemol an enger Razzia géint illegal Awanderer erëm...

Soss
D'Produktiounsgesellschaften Independent Spirit Productions a spéider Wady Films kruten tëscht Dezember 2014 a Juli 2016 dräimol e Subside an Héicht vu 30.000 Euro vum Lëtzebuerger Filmfong accordéiert fir d'Dréibuch vum Film ze entwéckelen. Am September 2017 huet de Filmfong entscheet, d'Filmproduktioun mat 2.635.527 Euro finanziell ze ënnerstëtzen.

Sawah ass deen éischte lëtzebuergesche Film, deen op Netflix ze gesinn ass.

Kuckt och 
 Lëscht vu lëtzebuergesche Filmer

Um Spaweck
 Trailer op youtube.com

Filmer 2019
Filmer vum Adolf El Assal
Lëtzebuergesch Filmdramen
Lëtzebuergesch Filmer
Belsch Filmdramen
Belsch Filmer
Egyptesch Filmdramen
Egyptesch Filmer